174 PETRI HOFSTEDE DE GROOT 



intuita est Ecclesia , ita ut semper nova reperiret miracula expHcanda. 

 Haec Yoluerunt Apostoli, ut nos semper miraremur; haec annunciarunt , 

 suo quisque modo suisque convenienter auditoribus , sed praeter haec nihil ; 

 haec semper; haec sola. Haec voluit ipse Jesus Christus, ut Ecclesiae essent 

 in memoria et in animo et ob oculos. Nam Apostolos , sui rerumque 

 suarum testes , se suasque res ubivis annunciare jussit , tamquam doctrinae 

 Christianae argumentum ; se amare , tamquam vitae Christianae perfectionem ; 

 guam , quam pro hominijjus passus est mortem , coenae imagine adumbra- 

 tam, tamquam rituum Christianorum primarium. Unde et ipse vitae aeter- 

 nae , beatae , Divinae banc dixit esse viam , ut unum verum in ipso cognosca- 

 mus et amemus Deum, ad quern homines quasi manu ducere voluit, quum 

 in ipso, Dei hominisque Filio, factum sit adspectabile et amabile hoc, quod 

 in rebus omnibus unum est summum et optimum, quid »it Deus, quidque 

 fieri debeat homo. 



Hue , hue ergo omnes evocamus nostrorum temporum Ghristianos , ad 

 Jesum Christum accuratius contemplandum ardentiusque amandum. Hue 

 ut suam quisque afferat Theologus operam , incito , hortor , precor. Neder- 

 landi inprimis Christum indies magis comniendare pergant, vestigia legentes 

 Majorum suorum , Thomae a Kempis, qui huic commendationi vitam impendit 

 viresque omnes , Wesseli Gansfortii , qui Christum cognosse et amare ostendit 

 totius religionis nostrae esse summam, Desiderii Erasmi, qui aetatem suam 

 litigiosam Christi amore conjungere studuit. Nee tamen Theologos modo 

 alloquor. In ea vivimus regione felicissima, ubi nemo se putat doctum, nisi 

 qui et religionem Christianam inquirere amat. Non Theologi modo fuerunt , 

 qui ad Jesum Christum magis cognoscendum et commendandum suas attule- 

 rant symbolas. Fuerunt oninis generis viri docti , qui et in aliis disciplinis et 

 artibus tenebant principatum, Hugo Grotius, Nieuwen|ydt, Perponcher , van 

 Alphen. Hos , Viri docti ! et vos sequamini , ut viribus nostris omnibus con- 

 junctis succedat , aetatis nostrae explore desiderium et Ecclesiae, quae nunc 

 adest , commotionem feliciter sic regere, ut ad Jesum Christum accuratius 

 pontemplandum ardentiusque amandum ducatur Ecclesia. 



